Direcția Națională Anticorupție a deschis un dosar despre felul în care compania farmaceutică KRKA a plătit sute de medici din România pentru a prescrie medicamentele companiei, susțin surse judiciare pentru Libertatea. În anumite cazuri, doctorii se angajau cu un an înainte ce cantități ale unor anume produse să prescrie. Medicii primeau din partea angajaților KRKA ”inimioare” și note, codificări transformate în bani.

Pe 14 ianuarie, Libertatea a început o investigație jurnalistică în care a oferit publicului documente din interiorul KRKA, care arătau aceste mecanisme de mită.

KRKA a ajuns să creeze, în propriile fișiere excel, o rubrică intitulată “Perioada amortizare”, unde compania pharma a înregistrat, în dreptul medicilor cu nume și prenume, în câte trimestre își scoate mita plătită acestora.

”Încă din primele reacții ale șefilor ne-a fost clar că vor da vina pe noi, deși totul era știut și coordonat din Slovenia”, a spus unul dintre angajați pentru ziar.

Joi, într-o conferinţă de presă, KRKA a prezentat presei slovene concluzia anchetei interne despre practicile ilegale de marketing, după investigația din Libertatea.

CEO-ul gigantului farma din Slovenia a negat că slovenii ar fi cerut angajaţilor români să mituiască medicii români.



Au apărut nişte tabele… dar ancheta noastră internă în România a arătat că nici în România, nici în Slovenia, noi nu am ştiut de aceste excel-uri. Nici comisia internă de anchetă care a fost în România nu le-a găsit acolo.

Jože Colarič , CEO Krka:

“Şi unul dintre cele mai disputabile lucruri: noi am găsit că românii nu au primit din Slovenia instrucţiuni pentru aceste practici controversate. Credem că totul a plecat din resentimentele unor angajaţi care au fost sau urmau să fie concediaţi”, a adăugat CEO-ul din Slovenia.

Recomandări Gheorghe Flutur și-a făcut un clip de campanie cu o unitate ATI cumpărată de Crucea Roșie. Organizația e revoltată: „Am cerut să fie șters”

Între timp, o parte din angajaţii români, nemulţumiţi de atitudinea corporaţiei și temându-se că vor fi sacrificați în cazul unei investigații, au început să se adreseze procurorilor, care deschiseseră dosar!

DNA a început cercetările și, din informațiile ziarului din interiorul KRKA, mai mulți angajați vor urma primilor care au mers, ”pentru că oamenii cunosc exact sistemul de mită și nu vor să ajungă să plătească cei mici”, după cum a declarat un alt actual angajat.



Citeşte şi:

Prima măsură a companiei farmaceutice KRKA, care a plătit medicii pentru prescripții: azi și-a demis directorul general din România!

Mită pentru medici: 8 șefi ai companiei pharma KRKA audiază angajații din România. ”Voi știați tot!”

KRKA amenință angajații din România că îi va da afară dacă au comis fapte de corupție, conform cotidianului Delo din Slovenia

PARTENERI - GSP.RO Scandaluri neștiute de la Hollywood! De la perversiunile cuplului Angelina Jolie-Brad Pitt la invitația pe iacht a Pamelei Anderson

PARTENERI - PLAYTECH 'România va fi cucerită de Rusia' - Previziunea îngrijorătoare care urmează să vină peste câteva luni

HOROSCOP Horoscop 17 septembrie 2020. Leii se pot considera un model pentru cei din jur, mai ales cei care îi cunosc bine

Telekomsport Ies la iveală detalii terifiante! Celebra balerină, dezmembrată şi dizolvată în acid sulfuric. Poliţia are un suspect